Naziv obveznika: Akademija za umjetnost i kulturu u Osijeku

Broj RKP-a : 50215 Adresa: Kralja Petra Svačića 1f, Osijek OIB: 60277424315

Razdjel: 080 Šifra djelatnosti: 8542 Razina: 11

MB: 04907361 Oznaka razdoblja: 2023-12

Akademija za umjetnost i kulturu u Osijeku jedina je umjetničko-nastavna i znanstveno-nastavna sastavnica Sveučilišta Josipa Jurja Strossmayera u Osijeku. Dopusnicu Ministarstva znanosti i obrazovanja Republike Hrvatske za obavljanje djelatnosti visokog obrazovanja dobila je 3. srpnja 2018. godine. Nastala je spajanjem Umjetničke akademije u Osijeku i Odjela za kulturologiju u sastavu Sveučilišta Josipa Jurja Strossmayera u Osijeku i pravna je sljedbenica obiju institucija. Akademiju za umjetnost i kulturu čini šest odsjeka: Odsjek za glazbenu umjetnost, Odsjek za instrumentalne studije, Odsjek za kazališnu umjetnost, Odsjek za kreativne tehnologije, Odsjek za kulturu, medije i menadžment te Odsjek za vizualne i medijske umjetnosti.

Na Akademiji se izvode sveučilišni preddiplomski, diplomski i poslijediplomski umjetnički i znanstveni studiji iz umjetničkoga, društvenoga, humanističkoga te interdisciplinarnoga područja znanosti i umjetnosti te se razvija vrhunsko umjetničko stvaralaštvo i znanstveno-istraživački rad, što ju čini institucijom širokih svjetonazora, otvorenom za najrazličitije profile studenata koji u njoj mogu prepoznati mjesto za stjecanje umjetničkih i znanstvenih kompetencija potrebnih za život i rad u suvremenom društvu. Realiziraju se studijski programi iz područja glazbene pedagogije, pjevanja, kompozicije i teorije glazbe, instrumentalnih studija, likovne kulture, ilustracije, glume, lutkarske animacije, dizajna za kazalište, film i televiziju, kostimografije, scenografije i lutke za kazalište, film i multimediju, lutkarske režije i neverbalnog teatra te znanstveni studiji iz područja kulture, medija i menadžmenta, medija i odnosa s javnošću te menadžmenta u kulturi i kreativnim industrijama. Akademija je u suradnji s Medicinskim fakultetom u Osijeku pokrenula i prvi Poslijediplomski specijalistički studij kreativne terapije u Republici Hrvatskoj sa smjerovima art (likovne) terapije, dramaterapije, muzikoterapije i terapije pokretom i plesom.

Studijski programi organiziraju se kao redoviti i izvanredni, kako za državljane Republike Hrvatske, tako i za strane studente. Nastava se odvija kroz predavanja, mentorsku poduku, seminare, vježbe, različite oblike terenske nastave, projektnu nastavu i stručnu praksu te kroz sudjelovanje u realizaciji umjetničkih i znanstvenih projekata, ponajviše u suradnji s javnim institucijama, znanstvenim, kulturnim i umjetničkim organizacijama, kako u regiji tako i u cijeloj Republici Hrvatskoj. Velik dio nastave se, dakle, ostvaruje u suradnji s kulturnim institucijama, umjetnicima i stručnjacima iz prakse te se, na taj način, premješta izvan učionica kako bi studenti u izravnom susretu s raznorodnim umjetničkim i kulturnim djelatnostima stekli kompetencije i vještine iz područja odabranog studijskog programa, a koje su neophodne za njihovo aktivno i kvalitetno sudjelovanje na tržištu rada.

Osim prihoda iz proračuna kojima se financiraju plaće i rashodi za zaposlene, Akademija temeljem programskih ugovora, prihoda za znanstvenu djelatnost i prihoda za redovite troškove poslovanja ostvaruje prihode za održavanje nastave i redovito poslovanje. Sukladno Zakonu o znanstvenoj djelatnosti i Statutu Akademije za umjetnost i kulturu Akademija na tržištu ostvaruje prihode od umjetničkih projekata koji su prepoznati na nivou grada, županije Osječko-baranjske i Ministarstva kulture što čini dodatni prihod poslovanja. Značajan udio u prihodima čine i školarine studenata, te prihodi od poslijediplomskog specijalističkog studija.

**BILJEŠKE UZ FINANCIJSKE IZVJEŠTAJE ZA 2023. GODINU**

BILJEŠKE UZ OBRAZAC **PR-RAS**

Šifra **632** – Iznos od 132.631,06 eura na kontu 6323 Tekuće pomoći od institucija i tijela EU sastoji se od iznosa od 41.315,91 eura za projekt Kreativna Europa ECI PECI (od toga 21.178,73 eura po završnom izvješću), iznosa od 81.527,15 eura za novi EU projekt NEWVAVES (70% sredstava smo primili u 2023. godini dok preostalih 30% očekujemo u 2025. godini, te iznosa od 9.788,00 eura za novi projekt Erasmus IPMAU (I rata) dok ostatak očekujemo po završetku projekta 2026. godine.

Šifra **636** – Na kontu 6361 Tekuće pomoći proračunskim korisnicima iz proračuna koji im nije nadležan knjiženi su iznosi primljenih sredstava od Osječko-baranjske županije, Grada Osijeka i Grada Đakova za projekte i konferenciju koji su se održavali na Akademiji tijekom 2023. godine kako slijedi:

Osječko-baranjska županija 2.989,00 eura (za projekt Lav Mirski, Maraton Sergeja Prokofjeva i 3. Međunarodnu konferenciju „Osobe s invaliditetom u umjetnosti, znanosti, odgoju i obrazovanju“)

Grad Osijek 5.981,22 eura ( projekti Artomanija,Punkt, Galerija Knifer)

Grad Đakovo 8.360,00 eura (projekt Dioniz)

Šifra **6393** – Na kontu 6393 iznos od 26.466,92 eura odnosi se na primljena sredstva od Sveučilišta J.J. Strossmayera u Osijeku za Erasmus programe nastavnog i nenastavnog osoblja Akademije za umjetnost i kulturu u Osijeku. U odnosu na prošlu godinu mobilnost je smanjena.

Šifra **3211 –** Od ukupnog iznosaknjiženog na kontima skupine 3211 (91.961,82 eura) iznos od 27.075,00 eura odnosi se na per diem dnevnice za realizaciju mobilnosti u sklopu Erasmus programa, dok se jedan dio službenih putovanja odnosi na službena putovanja nastala u okviru znanstvenih i umjetničkih projekata koji se provode na Akademiji.

Šifra **3225** – Na kontu 3225 Sitan inventar pojavljuje se veliki indeks u odnosu na prošlu godinu zbog povećane nabave alata potrebnih za nastavu kao i dijelova namještaja.

Šifra **324 –** Na kontu 324 Naknade troškova osobama izvan radnog odnosa pojavljuje se veliki indeks i razlika u odnosu na prošlu godinu zbog većeg iznosa sredstava isplaćenih za naknadu troškova službenog puta za vanjske suradnike. U 2023. godini navedeni rashod iznosio je 41.532,36 eura dok je u 2022. godini iznosio 25.055,43 eura.

Šifra **3721** – Na kontu 3721 Naknade građanima i kućanstvima u novcu iznos od 4.937,28 eura odnosi se na plaćanje školarina za poslijediplomske studije asistenata koje plaćamo po primitku sredstava od strane Sveučilišta.

Šifra **4226 -** Na kontu 42262 Sportska i glazbena oprema knjižena je nabava koncertnog klavira u iznosu od 199.083,75 eura što je znatno povećalo indeks u odnosu na prošlu godinu.

Šifra **Y006** – U 2023. godini Akademija za umjetnost i kulturu u Osijeku ostvarila je manjak prihoda i primitaka u iznosu od 75.370,63 eura. Budući da preneseni višak prihoda iz prošle godine iznosi 75.263,83 eura nakon izvršene korekcije rezultata manjak poslovanja za 2023. godinu iznosi 106,80 eura.

BILJEŠKE UZ **BILANCU**

Šifra **0226** – Na kontu Sportska i glazbena oprema indeks je znatno povećan u odnosu na prošlu godinu zbog nabave koncertnog klavira u iznosu od 199.083,75 eura koji je knjižen i na konto imovine.

Šifra **11** – Iznos od 67.239,10 eura prikazuje stanje novčanih sredstava na dan 31.12.2023. godine a čine ga iznos na žiro računu Akademije 67.061,53 eura i iznos u blagajni 177,57 eura.

Šifra **231** – Iznos od 421.768,44 eura iskazan na na poziciji pod šifrom 231 Obveze za zaposlene odnosi se na bruto plaću za mjesec prosinac 2023. godine.

Šifra **232** – Od ukupnog iznosa iskazanog pod šifrom 232 Obveze za materijalne rashode 260.451,10 eura iznos od 173.178,58 eura odnosi se na neisplaćenu vanjsku suradnju.

Šifra **922** – U 2023. godini Akademija za umjetnost i kulturu u Osijeku ostvarila je manjak prihoda nad rashodima u iznosu od 75.370,63 eura. Nakon „prelamanja“ viškova i manjkova na kontima skupine 9, odnosno korekcije rezultata, manjak Akademije za 2023. godinu iznosi 106,80 eura.

BILJEŠKE UZ OBRAZAC **OBVEZE**

Šifra **V006 –** Ukupne obveze Akademije za umjetnost i kulturu u Osijeku na dan 31.12.2023. godine iznose 808.419,28 eura od čega se iznos od 442.034,37 eura odnosi na nedospjele obveze. Dospjele obveze iznose 366.384,91 eura.

*Nedospjele obveze*:

231 Obveze za zaposlene 421.768,44 eura (plaća za prosinac 2023.)

232 Obveze za materijalne rashode 17.627,02 eura

26 Obveze za kredite i zajmove 2.638,91 eura

*Dospjele obveze*:

232 Obveze za materijalne rashode 69.645,50 eura

232 Obveze za materijalne rashode 173.178,58 eura (neisplaćena vanjska suradnja)

234 Obveze za financijske rashode 1.789,95 eura

237 Obveze za naknade građanima 9.489,68 eura

239 Ostale tekuće obveze 4.821,94 eura

24 Obveze za nabavu nefin.imovine 1.281,01 eura

26 Obveze za kredite i zajmove 106.178,25 eura

BILJEŠKE UZ OBRAZAC **P-VRIO**

Šifra **P018** – Na poziciji P018 iznos od 37.291,40 eura odnosi se na smanjenje dugotrajne imovine do kojega je došlo zbog rashoda neupotrebljive imovine u 2023. godini.

Šifra **P020** – Na poziciji P020 iznos od 100,58 eura odnosi se na rashodovani sitan inventar u 2023. godini.

BILJEŠKE UZ OBRAZAC **RAS**-funkcijski

Šifra **0941** – Ukupni rashodi svrstani su na prvi stupanj visoke naobrazbe u iznosu od 6.145.123,71 eura.

U Osijeku, 31. siječnja 2024. godine

Kontakt osoba:

dr.sc. Vesna Galić mag.oec.

Tel: 031/253 306

 DEKANICA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Helena Sablić Tomić